Diari Oficial de la Generalitat Valenciana


Sumari del DOGV 6781, del 24-05-2012 (2012/5063)

RESOLUCIÓ de 17 de maig de 2012, de la directora gerent de l'Agència Valenciana de Salut de la Conselleria de Sanitat, per la qual es convoquen ajudes per a l'adequació, reforma o construcció de consultoris auxiliars d'atenció primària en la Comunitat Valenciana per a l'exercici 2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5063


Data del document
:   17-05-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * ajuda pública

RESOLUCIÓ de 17 de maig de 2012, de la directora gerent de l'Agència Valenciana de Salut de la Conselleria de Sanitat, per la qual es convoquen ajudes per a l'adequació, reforma o construcció de consultoris auxiliars d'atenció primària en la Comunitat Valenciana per a l'exercici 2012. [2012/5063]  
Antecedents de fet  
  
Primer. La Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, té com a objecte l'ordenació sanitària en la Comunitat Valenciana, i regula les actuacions que permeten fer efectiu, dins del seu àmbit territorial, el dret dels ciutadans a la protecció de la salut, reconegut en l'article 43 de la Constitució Espanyola, en el marc de les competències que li atribuïx l'article 148, l'article 54 de l'Estatut d'Autonomia de la Comunitat Valenciana, i els articles 41 i 42 de la Llei 14/1986, de 25 d'abril, General de Sanitat.  
  
  
Segon. Mitjançant una Orde de 6 de maig de 2010, de la Conselleria de Sanitat, es van establir les bases reguladores per a l'adequació, reforma o construcció de consultoris auxiliars d'atenció primària en la Comunitat Valenciana (DOCV núm. 6271, de 20.05.2010).  
  
Tercer. La disposició addicional segona de l'Orde 6/2010, establix que les bases seran aplicables per a successives convocatòries.  
  
Fonaments de dret  
  
Primer. Segons el que preveu la disposició addicional segona de l'Orde 6/2010, de 6 de maig, de la Conselleria de Sanitat, per la qual s'establixen les bases reguladores per a l'adequació, reforma o construcció de consultoris auxiliars d'atenció primària en la Comunitat Valenciana.  
  
Segon. En compliment d'allò que s'ha estipulat en l'article 47.11 del Text Refós de la Llei de la Hisenda Pública de la Generalitat, aprovat pel Decret Legislatiu de 26 de juny de 1991 del Consell, i de conformitat amb el que establix l'article 68 de la Llei del Consell, i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut (DOCV núm. 6602, de 06.09.2011), resolc:  
  
Article 1  
1. Realitzar la convocatòria d'ajudes de l'Agència Valenciana de la Salut, per a l'exercici 2012, per al desenrotllament del programa d'actuació complementària per a l'adequació, reforma o construcció de consultoris auxiliars municipals d'atenció primària en la Comunitat Valenciana.  
2. El règim d'ajudes serà aplicable tal com es determina en les bases reguladores establides en l'Orde 6/2010, de 6 de maig de 2010, de la Conselleria de Sanitat (DOCV núm. 6271, de 20 de maig de 2010), i la seua correcció d'errades (DOCV núm. 6286, de 10 de juny de 2010).  
  
  
Article 2  
1. Estes ajudes es financen d'acord amb la dotació consignada per al programa d'ajudes per a la reforma, adequació i construcció de consultoris auxiliars municipals, prevista en els pressupostos de la Generalitat per a l'exercici 2012, en l'aplicació pressupostària 13.07.74.6968.803.32.2, codi de línia T7466, per un total de 2.944.794,01 €, segons les anualitats següents:   
- Anualitat 2012, 1.244.794,01 €.  
- Anualitat 2013, 1.700.000,00 €.  
2. L'eficàcia d'esta convocatòria queda condicionada a l'existència en els pressupostos de la Generalitat, per als exercicis corresponents a 2012 i 2013, de crèdit adequat i suficient.   
3. En funció del cost i duració de la inversió subvencionada, les ajudes regulades en la present convocatòria podran tindre caràcter de gasto plurianual, d'acord amb el que establix l'article 29 del Text Refós del Decret Legislatiu de 26 de juny de 1991, pel qual s'aprova el Text Refós de la Llei de la Hisenda Pública de la Generalitat Valenciana.   
  
4. Els crèdits que es consignen tindran caràcter màxim, i no podran concedir-se subvencions una vegada s'esgoten els crèdits, circumstància que s'haurà de publicar en el Diari Oficial de la Comunitat Valenciana.  
5. Les ajudes objecte d'esta convocatòria no necessiten notificació a la Comissió Europea per no reunir els requisits de l'article 107 del Tractat CE, i en concret perquè no suposen avantatge econòmic, en no exercir activitat econòmica els beneficiaris de les ajudes.  
  
Article 3  
1. Les ajudes s'atorgaran en atenció als criteris de valoració que es relacionen en l'annex II de l'Orde 6/2010.  
  
Article 4  
1. El termini per a presentar les sol·licituds serà de 30 dies naturals comptats a partir de l'endemà del dia de publicació d'esta resolució en el Diari Oficial de la Comunitat Valenciana. En tot cas, quan el dia concret de finalització del termini fóra dissabte o inhàbil en el municipi de l'interessat o en els que es troben les seus dels servicis territorials, es considerarà inhàbil amb caràcter general i es prorrogarà al primer dia hàbil següent.  
  
Article 5  
1. S'autoritza el director general de Règim Econòmic de la Sanitat perquè, en l'àmbit de les seues competències, dicte totes les instruccions que siguen necessàries per a desplegar esta resolució.  
  
Article 6  
1. La present resolució entrarà en vigor l'endemà de la publicació en el Diari Oficial de la Comunitat Valenciana.  
  
Contra la present resolució, que esgota la via administrativa, podrà interposar-se recurs potestatiu de reposició davant del conseller de Sanitat en el termini d'un mes, comptat des de l'endemà de la publicació, d'acord amb el que establixen els articles 116 i 117 de la Llei 30/1992; o bé recurs contenciós administratiu davant del jutjat competent, en el termini de dos mesos a comptar del següent al de la publicació, de conformitat amb el que preveuen l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la possibilitat d'interposar-ne qualsevol altre que estimen pertinent.  
  
València, 17 de maig de 2012.- La directora gerent de l'Agència Valenciana de Salut: María Manuela García Reboll.